Tordipõhi

Tordipõhi on küpsetis, mida kasutatakse keskse elemendina tordi valmistamisel.

Tordipõhi küpsetatakse ahjus magusast tainast vastavalt tulevase tordi kujule kas ümmarguses või nelinurkses vormis. Taina koostis varieerub vastavalt retseptile. Tordipõhja on võimalik osta ka poest valmiskujul.

Tordipõhi kaetakse soovitud katte ja lisanditega, nt martsipaniga, šokolaadiga, mahlatarretisega, vahukooretordi puhul vahukoorega. Tordipõhi võidakse lõigata ka kihtideks ja kihtide vahele panna täidist (moosi, kreemi jne).

Küpsetised